**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2022-03-18 Nr. TAR-32

 Posėdžio data – 2022 m. kovo 16 d.

 Pradžia – 14.00 val. (nuotoliniu būdu).

 Posėdžio pirmininkas – Aidas Kaveckis.

 Posėdžio sekretorė – Lietutė Demidova.

3. SVARSTYTA. Klaipėdos miesto savivaldybės 2018 m. lapkričio 29 d. sprendimo Nr. T2-247 „Dėl Klaipėdos miesto savivaldybės stipendijų kultūros ir meno kūrėjams skyrimo nuostatų patvirtinimo“ pakeitimas.

Pranešėja – E. Deltuvaitė. Prašo pritarti Klaipėdos miesto savivaldybės stipendijų kultūros ir meno kūrėjams skyrimo nuostatų pakeitimui įtraukiant į nuostatus trečią stipendijų rūšį – stipendijas užsienio kultūros ir meno kūrėjams. Stipendijos būtų skiriamos 3−6 mėnesių laikotarpiui, stipendijos dydis per mėnesį siektų 1000 Eurų. Per metus būtų skiriama iki 10 stipendijų. Teikti siūlymą Klaipėdos miesto tarybai į nuostatus įtraukti stipendijų užsienio kultūros ir meno kūrėjams rūšį paskatino tragiški pastarųjų dienų įvykiai Ukrainoje. Siekiama, kad Klaipėdos miesto Savivaldybė sudarytų sąlygas Europos sąjungos ir trečiųjų šalių piliečiams laikinai apsigyventi ir kurti Klaipėdoje bei taip svariai prisidėtų prie nacionalinės politikos rytų Europos valstybių piliečių integracijai į Europos kultūros ir meno lauką. Ateityje ši priemonė prisidėtų prie Vakarų Europos menininkų kūrybos sklaidos vietos kultūros ir meno bendruomenėje, visuomenėje, skatintų dvišalį ir tarptautinį bendradarbiavimą kultūros ir kitose srityse.

S. Budinas sako, kad nereikėtų išskirti lietuvių kultūros ir meno kūrėjų ir jiems mokėti mažesnes stipendijas nei Europos Sąjungos valstybių ar trečiųjų valstybių piliečiams.

R. Taraškevičius mano, kad klausimas pirmiausia turėjo būti apsvarstytas Švietimo, kultūros ir sporto komitete.

S. Budinas sako, kad susilaikys nuo sprendimo priėmimo. Nori gauti platesnę informaciją ir Švietimo, kultūros ir sporto komiteto nuomonę.

A. Barbšys siūlo komiteto vardu suformuluoti nuostatą – kad stipendijų dydis (individuali stipendija ir užsienio menininko stipendija) 580 Eur per mėn., o Švietimo, kultūros ir sporto komitetui pateikus savo nuomonę, Tarybos posėdyje apsispręsti dėl siūlymo.

NUTARTA. Pritarti pateiktam sprendimo projektui su siūlymu: pakeisti Klaipėdos miesto savivaldybės stipendijų kultūros ir meno kūrėjams skyrimo nuostatų 5.3 punktą ir vietoje „užsienio menininko stipendija – 1000 Eur per 1 mėnesį“ įrašyti „užsienio menininko stipendija – 580 Eur per 1 mėnesį“.

Pritarta bendru sutarimu.

Posėdžio pirmininkas Aidas Kaveckis

Posėdžio sekretorė Lietutė Demidova